| **Nėrius Pečiūra** |
| --- |
|  |
| Gimė | 1967 m. sausio 8 d. (57 metai)Vilnius |
| Tėvas | Petras Pečiūra |
| Sutuoktinis (-ė) | Daiva |
| Vaikai | Nojus Beržas |
|  |
| Veikla | žurnalistas, redaktorius |

**Nėrius Pečiūra** (g. 1967 m. sausio 8 d. Vilniuje) – Lietuvos žurnalistas, redaktorius, TV režisierius ir scenaristas, dainų autorius, radijo laidų vedėjas.

Biografija
----------

Mokėsi Vilniaus 23-oje vidurinėje mokykloje. Nuo 1984 m. studijavo Vilniaus universiteto Istorijos fakultete. 1993–1995 m. redagavo laikraštį „Ne vien rock ir pop". 1995–1997 m. savaitraščio, nuo 1996 m. žurnalo „Muzikos lietus" redaktorius. Dirba direktoriumi VšĮ „Kultūros kryptys".

Muzikinė veikla
---------------

Nėrius Pečiūra antrajame Roko marše. Vilnius, 1988 m.
Pseudonimu Atsuktuvas buvo vienas iš Lietuvos pankų judėjimo ideologų ir įkvėpėjų. 1986–1987 m. kartu su Varvekliu (Vikintu Darium Šimansku) grojo pankroko grupėje „WC". 1988–1989 m. vadovavo pankroko grupei „Už Tėvynę". 1988 m. dalyvavo „Roko marše per Lietuvą". 1989–1993 m. grupės „UTV", 1994–1999 m. „Nėrius Pečiūra ir Komanda", 2002–2006 m. „Bacefalai" lyderis. Nuo 2014 metų aktyviai koncertuoja su grupe „Fantomai".

Televizinė veikla
-----------------

1993–1995 m. „BTV" laidos „Laiminga ranka" vedėjas. Režisavo Maris Martinsons ir Liutauras Kontrimas.
1994–1996 m. „BTV" laidos „10 geriausių" redaktorius. Režisavo Maris Martinsons.
1997 m. „Tele-3" laidos „Muzikos lietus" redaktorius ir vedėjas. Režisavo Maris Martinsons.
1998–2001 m. "TV3" laidos „Padainuokime" muzikos redaktorius. Prodiusavo ir režisavo Maris Martinsons.
2002–2004 m. „LNK" laidų vykdantysis prodiuseris – „Nacionalinė muzikos lyga", „Orbita", „ZbTV". Prodiusavo ir režisavo Ričardas Rickevičius, vedė Algis Ramanauskas, Rimas Šapauskas ir kiti vedėjai.
2004–2010 m. „TV3" „Penktadienio muzikos šou" režisierius. Prodiusavo Saulius Basijokas. Laidas vedė Edmundas Kučinskas, Violeta Riaubiškytė, Vilius Tarasovas, Viktorija Perminaitė, Mia.
2006–2009 m. „TV3" laidos "Puikusis šou" režisierius. Prodiusavo Saulius Bartkus. Laidą vedė aktoriai Vytautas Šapranauskas, Arūnas Sakalauskas, Violeta Mičiulienė, Ieva Stasiulevičiūtė, Karolis Sakalauskas, Vitalijus Cololo, Džiugas Siaurusaitis, Raimondas Šilanskas.

Bibliografija
-------------

* Kaip tapti žvaigžde. – Vilnius: Tigris, 1995. – 80 p. – ISBN 9986-607-09-4
* Aš ir Atsuktuvas: romanas. – Vilnius: Charibdė, 2002. – 112 p. – ISBN 9986-745-73-X
* Vilniaus kiberpoema: romanas. – Vilnius: Tyto alba, 2004. – 293 p. – ISBN 9986-16-380-3
* Šou biznio dėsniai: publicistika. – Vilnius: savilaida, 2010. – 190 p.
* Egzistencija undergrounde: juodasis humoras apie roką – Vilnius: Kultūros kryptys, 2020. – 128 p.

Filmografija
------------

* Lietuva – tai jėga (2018).
* Sa – Sa. Paslaptinga vienos audiokasetės istorija (2019).
* Studentų 45A (2019).
* On The Streets Of London With Icicle (2020).
* The Youth Against The Soviets (2020).
* Kodėl U yra U? (2021).

Šaltiniai
---------

1. ↑  Žurnalistikos enciklopedija. – Vilnius: Pradai, 1997. – 382 psl.


|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus.**Jei galite, sutvarkykite. |

www.mintis.eu Mindaugas Peleckis „Lietuvos rokas: ištakos ir raida" ISBN 978-5-417-01030-9 

www.komentaras.lt Dokumentinis muzikinis filmas "Lietuva – tai jėga" – daugiau nei valanda svaiginančio laisvės troškimo! <<ref"

www.15min.lt Pankroko gimimas sovietinėje Lietuvoje: naujos muzikos srovės formavimasis ar anarchistinis chaosas? <<ref"[neveikianti nuoroda]

www.15minlr Nėrius Pečiūra Kaune pristatys naują muzikinį dokumentinį filmą <<ref"[neveikianti nuoroda]

Nuorodos
--------

* Nėrius Pečiūra „Šis pasaulis" (video)